CELEX: 62017CN0110
Language: fi
Date: 2017-03-03 00:00:00
Title: Asia C-110/17: Kanne 3.3.2017 – Euroopan komissio v. Belgian kuningaskunta

18.4.2017   
            
            
               FI
            
            
               Euroopan unionin virallinen lehti
            
            
               C 121/19
            
         Kanne 3.3.2017 – Euroopan komissio v. Belgian kuningaskunta
   (Asia C-110/17)
   (2017/C 121/27)
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: W. Roels ja N. Gossement)
   
      Vastaaja: Belgian kuningaskunta
   
      Vaatimukset
   
   Euroopan komissio vaatii unionin tuomioistuinta
   
               —
            
            
               toteamaan, että Belgian kuningaskunta ei ole noudattanut Euroopan unionin toiminnasta tehdyn sopimuksen 63 artiklan ja Euroopan talousalueesta tehdyn sopimuksen 40 artiklan mukaisia velvoitteitaan, koska se on pitänyt voimassa kiinteistöihin liittyvien tulojen määrittämistä siinä tapauksessa, että rakennukset ovat vuokraamattomia tai ne on vuokrattu luonnollisille henkilöille, jotka eivät käytä niitä ammattitarkoituksiin, tai oikeudellisille henkilöille, jotka tarjoavat niitä luonnollisille henkilöille yksityistarkoituksiin, koskevat säännökset, joiden mukaan veron määräytymisperuste lasketaan kotimaassa sijaitsevien kiinteistöjen osalta katasteriarvon ja ulkomailla sijaitsevien kiinteistöjen osalta todellisen vuokrausarvon perusteella, ja
            
         
               —
            
            
               velvoittamaan Belgian kuningaskunnan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että Belgia ei ole noudattanut SEUT 63 artiklan ja ETA-sopimuksen 40 artiklan mukaisia velvoitteitaan.
   Komissio toteaa, että vaikka Belgia on pyrkinyt lopettamaan jäsenyysvelvoitteiden laiminlyönnin, jäsenyysvelvoitteiden noudattamatta jättäminen on ollut osoitettavissa silloin, kun perustellussa lausunnossa ilmoitettu kahden kuukauden määräaika on päättynyt eli 26.3.2012.